armvectores/hy_wikipedia_2023 huggingface dataset:
Ջեյմս Սքոթ (երգահան)

Ջեյմս Սիլվեսթեր Սքոթ (անգլ.՝ James Sylvester Scott; փետրվարի 12, 1885(1885-02-12), Neosho, Միսսուրի, ԱՄՆ - օգոստոսի 30, 1938(1938-08-30), Կանզաս Սիթի, Միսսուրի, ԱՄՆ), ամերիկացի կոմպոզիտոր և դաշնակահար։ Նա դասական ռեգթայմի երեք ամենակարևոր կոմպոզիտորներից մեկն է համարվում՝ Սքոթ Ջոպլինի և Ժոզեֆ Լամբի հետ միասին։


== Կենսագրություն ==
Ջեյմս Սիլվեսթեր Սքոթը ծնվել է Միսուրի նահանգի Նեոշո քաղաքում՝ նախկին ստրուկներ Ջեյմս Սքոթ ավագի և Մոլի Թոմաս Սքոթի ընտանիքում։ 1901 թվականին նրա ընտանիքը տեղափոխվել Է Միսուրի նահանգի Կարթագեն, որտեղ նա հաճախել է Լինքոլնի ավագ դպրոց։ 1902 թվականին նա աշխատել է Չարլզի երաժշտական ​​խանութում։ 1903 թվականին Սքոթը հրատարակել է իր գործերից առաջինը՝ «Ամառային զեփյուռը»։
Ռեգթայմի պատմաբաններ Ռուդի Բլեշը և Հարրիեթ Ջենիսը հայտնում են, որ Սքոթը 1905 թվականին մեկնել է Սենթ Լուիս, Միսուրի, փնտրելու իր կուռք Սքոթ Ջոպլինին։ Նա գտել է Ջոպլինին և հարցրել, թե կցանկանար լսել իր ստեղծագործություններից մեկը։ Լսելով նրա ստեղծագործություններից մեկը՝ Ջոպլինը նրան ծանոթացրել է իր սեփական հրատարակիչ Ջոն Սթիլվել Սթարկի հետ և առաջարկել, որ նա հրատարակի իր աշխատանքը։ Սթարկը հրապարակել է այդ ռեգթայմը մեկ տարի անց՝ «Frog Legs Rag» վերնագրով։ Այն արագորեն դարձել է հիթ և զբաղեցրել երկրորդ տեղը Սթարքի բեսթսելլերների կատալոգում՝ զիջելով միայն Ջոպլինի «Maple Leaf Rag»-ին։ Սքոթը մինչև 1922 թվական եղել է Սթարք կատալոգի կանոնավոր ներդրողը։
1914 թվականին Սքոթը տեղափոխվել է Միսուրի նահանգի Կանզաս Սիթի, որտեղ ամուսնացել է Նորա Ջոնսոնի հետ, այնտեղ երաժշտություն դասավանդել և Պանամայի թատրոնում որպես երգեհոնահար և գործիքավորող՝ ուղեկցել համր կինոնկարներ։ Նրան ճանաչողները հիշում են, որ թատերական գործունեությունը նրա աշխատանքի զգալի մասն էր։ Նրա զարմիկը՝ Պատսի Թոմասը, հիշում է. «Բոլորը նրան անվանում էին «Փոքր պրոֆեսոր», նա միշտ արագ քայլում էր՝ նայելով գետնին՝ փողոցով անցնելով ոչ ոքի չէր տեսնում, թվում էր, որ նա միշտ խորը մտածմունքների մեջ էր»:
Իր վերջին տարիներին Սքոթը դասավանդում էր, երաժշտություն ստեղծում և ղեկավարում ութ հոգանոց մի խումբ, որը խաղում էր  կինոթատրոններում։ Սակայն նրա վիճակը վատանում է։ Նա կորցնում է թատերական աշխատանքը, կինը մահանում է։ Նա տեղափոխվում է իր զարմիկ Ռութ Քալահանի մոտ Կանզաս, և չնայած տառապում էր քրոնիկական հիվանդությամբ շարունակում էր ստեղծագործել և նվագել դաշնամուր։
Սքոթը մահացել է Դուգլասի հիվանդանոցում 1938 թվականի օգոստոսի 30-ին 52 տարեկան հասակում և թաղվել կնոջ կողքին՝ Westlawn գերեզմանատանը։
Սքոթի ամենահայտնի կոմպոզիցիաներից են՝  «Climax Rag», «Frog Legs Rag», «Grace and Beauty», «Ophelia Rag» և «The Ragtime Oriole»:
Սքոթը երգչուհի Ադա Բրաունի զարմիկն էր։


== Աշխատանքների ցուցակ ==
Աֆրոամերիկացի կոմպոզիտոր Ջեյմս Սքոթի աշխատանքների ցուցակը բաղկացած է 39 վերնագրերից և ներառում է 28 ռագթայմ, 3 քայլերգ, 3 երգ, 4 վալս և պար։


== Ծանոթագրություններ ==


== Արտաքին հղումներ ==
https://web.archive.org/web/20160303165917/http://www.umkc.edu/orgs/kcjazz/jazzfolk/scotj_00.htm James Scott on the Kansas City Jazz site
«Perfessor» Bill Edwards plays Scott compositions and provides background on many of his works
James Scott: Innovative American Composer
Պրոմեթևս (մուլտֆիլմ)

«Պրոմեթեևս» (ռուս.՝ «Прометей»), խորհրդային նկարված մուլտֆիլմ, որ ստեղծվել է ռեժիսոր Ալեքսանդրա Սնեժկո-Բլոցկայայի կողմից հին հունական առասպելների հիման վրա։ Սնեժկո-Բլոցկայայի վերջին աշխատանքն է։


== Սյուժե ==
Մուլտֆիլմը պատմում է տիտան Պրոմեթևսի, որ Օլիմպոսից կրակ է գողացել մարդկանց համար, ինչի համար խստորեն պատժվել է Զևսի կողմից։ Պրոմեթևսի ընկերը՝ դարբին Հեփեստոսը, ստիպված է գամել նրան ժայռին, և ամեն օր Օլիմպոսից եկող արծիվը ծվատում է Պրոմեթևսի՝ գիշերվա ընթացքում վերականգնվող լյարդը՝ փորձելով նրանից ստանալ այն հարցի պատասխանը, թե ինչու է նա կրակը գողացել Օլիմպոսից։ Պրոմեթևսի պատասխանը չի հասկանում ո՛չ Հեփեստոսը, ո՛չ արծիվը, ո՛չ Զևսը։ Պրոմեթևսն սկսում է ծիծաղել նրանց վրա։ Զևսը մահապատժի է ենթարկում Պրոմեթևին՝ կայծակնահարելով նրա ժայռը։ Բայց Պրոմեթևսի խոշտանգումներն ու մահապատիժն ապարդյուն չէին․ մարդիկ պահպանել են նրա սրբազան նվերը։


== Տարբերությունները առասպելից ==
Պրոմեթևսի ազատումը մուլտֆիլմում չի ցուցադրվել, այլ տեղափոխվել է «Վերադարձ Օլիմպոսից» մուլտֆիլմ։
Մուլտֆիլմում Պրոմեթևս միայն շղթայվախ է, իսկ առասպելում նա գամված էր նաև երկաթե սեպով։


== Ստեղծողներ ==
Սցենարի հեղինակ՝ Ալեքսեյ Սիմուկով
Ռեժիսոր՝ Ալեքսանդրա Սնեժկո-Բլոցկայա
Բեմադրող նկարիչ՝ Ալեքսանդր Տրուսով
Կոմպոզիտոր՝ Վիտալի Գևիկսման
Օպերատոր՝ Բորիս Կոտով
Հնչյունային օպերատոր՝ Բորիս Ֆիլչիկով
Նկարիչ-մուլտիպլիկատորներ՝
Նիկոլայ Ֆեոդորով
Օլեգ Սաֆրոնով
Վիկտոր Շևկով
Օլգա Օռլովա
Վիոլետա Կոլեսնիկովա
Վալենտին Կուշներև
Վլադիմիր Շևչենկո
Խմբագիր՝ Արկադի Սնեսարև
Մոնտաժող՝ Մարգարիտա Միխեևա
Ասիստենտներ՝ Ա. Գորևա, Տ. Լիտկո, Դ. Անպիլով, Մ. Պոպովա
Ֆիլմի տնօրեն՝ Լհուբով Բուտիրինա
Դերերը հնչյունավորել են՝
Ալեքսեյ Կոնսովսկի – Պրոմեթևս
Վսևոլոդ Լարիոնով – արծիվ
Աննա Կամենկովա – աղջիկ
Եվգենի Գերասիմով – տղա
Կոնստանտին Նիկոլաև
Միխայիլ  Պոգորժելսկի


== Վերաթողարկում ==
1980-ականներին ԽՍՀՄ-ում մուլտֆիլմը թողարկվում է VHS-ով՝ «ԽՍՀՄ Պետկինոյի տեսածրագրի» հրատարակությամբ։ Ռուսաստանում 1990-ականներին թողարկվել է «Крупный план»  կինոմիության կողմից VHS-ով, 1990-ականների կեսերին՝ Video CD սկավառակներով «Վերադարձ Օլիմպոսից» և «Հերակլեսն Ադմետոսի մոտ» մուլտֆիլմերի հետ միասին։


== Արձագանքներ ==

— Սեգեյ Կապկով


== Ծանոթագրություններ ==


== Արտաքին հղումններ ==
«Պրոմեթևս»(անգլ.) ֆիլմը Internet Movie Database կայքում
«Պրոմեթևս» մուլտֆիլմը «Անիմատոր.ռու» կայքում
Վորոնցի (գյուղ, Կարդիմովսկի շրջան)

Վորոնցի (ռուս.՝ Воронцы), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաղզվանի գետ

Կաղզվանի գետ, Կազմանդարսւսու, Կաղգվանի ձոր, Կապույտ գետ, Կապուտա ջուր, Շատակն, գետակ Արաքսի ավազանում, նրա աջակողմյան վտակը։ Սկիզբ է առնում Հայկական Պար լեռնաշղթաի Ջրաբաշխ լեժնագագաթի հյուսիսային լանջերից՝ մի լճակից և անցնելով Կաղզվանի շրջանով նրանից հյուսիս-արևմուտք թափվում է Արաքսը։


== Ծանոթագրություններ ==
Ուրաևա

File:Relief Map of Belgorod Oblast.png
Ուրաևա  (ռուս.՝ Ураева), գետ Ռուսաստանում, հոսում է Բելգոռոդսկո մարզում։ Գետաբերանը տեղակայված է Օսկոլ գետի ձախ ափին 205 կմ հեռավորության վրա։ Գետի երկարությունը 56 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության<cite web|url=http://textual.ru/gvr/index.php?card=171564%7Ctitle=Государственный водный реестр РФ։ Ураева (Ураевка)|archiveurl=http://www.webcitation.org/69Qjr6CEU%7Carchivedate=2012-07-26}}(չաշխատող հղում)</ref>։

Ջրային օբյեկտի, պետական ջրային գրանցման կոդը - 05010400312107000012063
Հիդրոլոգիական ուսումնասիրությունների կոդը - 107001206
Ավազանի կոդը - 05.01.04.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սերգեյ Կիրով

Սերգեյ Միրոնովիչ Կիրով (ռուս.՝ Сергей Миронович Киров, ի ծնե՝ Կոստրիկով [Костриков], մարտի 15 (27), 1886, Ուրժում, Վյատկայի գավառ, Ռուսական կայսրություն - դեկտեմբերի 1, 1934(1934-12-01)[…], Լենինգրադ, ՌԽՖՍՀ, ԽՍՀՄ), ռուս բոլշևիկ հեղափոխական, կոմունիստական կուսակցության և խորհրդային պետական գործիչ։ 


== Գործունեություն ==
Ծնվել է Վյատկայի նահանգի Ուրժում բնակավայրում։ Ավարտել է Կազանի մեխանիկական տեխնիկայի ուսումնարանը (1904), որից հետո տեղափոխվել է Տոմսկ և դարձել Ռուսաստանի սոցիալ-դեմոկրատական բանվորական կուսակցության (ՌՍԴԲԿ) անդամ։ 1905 թվականին ընտրվել է ՌՍԴԲԿ Տոմսկի կոմիտեի անդամ։ Մասնակցել է 1905 թվականի ռուսական հեղափոխությանը և ձերբակալվել, ազատվելուց հետո միացել բոլշևիկներին։ Մի քանի անգամ կալանավորվելուց ու ազատվելուց հետո տեղափոխվել է Կովկաս, որտեղ մնացել է մինչև ցար Նիկոլայ II-ի սպանությունը և Փետրվարյան հեղափոխության հաղթանակը։ 1908 թվականին տեղափոխվել է Իրկուտսկ, վերականգնել տեղի կուսակցական կազմակերպությունը։ Խուսափելով հետապնդումներից, 1909 թվականի մայիսին անցել է Վլադիկավկազ, ղեկավարել տեղի բոլշևիկյան կազմակերպությունը, աշխատել «Թերեք» («TepeK») թերթում, ուր տպագրել է մի շարք հոդվածներ «Ս. Կիրով» ստորագրությամբ։ 1917 թվականից գլխավորել է Հյուսիսային Կովկասի բոլշևիկյան կազմակերպությունը, կազմակերպել խորհրդային իշխանության համար Թերեքի աշխատավորների շարժումը։
1919 թվականի փետրվարին նշանակվել է Աստրախանի երկրամասի ժամանակավոր ՌՀԿ նախագահ, նույն թվականի մայիս-հուլիսին ՝ 11-րդ բանակի, Կարմիր բանակի Հարավային խմբավորման ՌՀԽ-ների անդամ։ Սերգո Օրջոնիկիձեի հետ, մինչև 1920 թվականը ղեկավարել է 11-րդ բանակի հարձակումները Հյուսիսային Կովկասում։ 1920 թվականի ապրիլի 28-ին 11-րդ Կարմիր բանակի հետ մտել է Բաքու, որից անմիջապես հետո խաղաղ ճանապարհով Ադրբեջանի խորհրդարանը հայտարարել է Ադրբեջանում խորհրդային կարգերի հաստատման մասին 1920 թվականին նշանակվել է ՌԽՖՍՀ լիազոր ներկայացուցիչ մենշևիկյան Վրաստանում, ընտրվել է ՌԿ(բ)կ ԿԿ կովկասյան բյուրոյի անդամ, 1921 թվականին ՝ ՌԿ(բ)կ ԿԿ անդամության թեկնածու, 1923 թվականին ՝ լիիրավ անդամ։
1921-1926 թվականներին եղել է Ադրբեջանի կոմկուսի ԿԿ քարտուղար։ Եղել է նաև Անդրֆեդերացիայի հիմնադիրներից և ղեկավարներից։ 1926 թվականի փետրվարից՝ ՀԱՄԿ(բ)Կ Լենինգրադի նահանգկոմի և ՀԱՄԿ(բ)Կ ԿԿ Հյուսիս-արևմտյան բյուրոյի առաջին քարտուղար, ՀԱՄԿ(բ)Կ ԿԿ քաղբյուրոյի անդամության թեկնածու։
1930 թվականին ընտրվել է որպես ԱՄԿ(բ)Կ ԿԿ քաղբյուրոյի անդամ, 1934 թվականին՝ ԱՄԿ(բ)Կ ԿԿ քարտուղար և կազմբյուրոյի անդամ, ԽՍՀՄ ԿԴԿ նախագահության անդամ։
Սպանվել է Սմոլնիում՝ 1934 թվականին՝ ենթադրաբար Ստալինի գաղտնի կարգադրությամբ։ Ավելի ուշ հայտարարվում է, որ Կիրովը սպանվել է «ԽՍՀՄ-ի թշնամի դավադիրների ձեռքով»։ 
Հետմահու պարգևատրվել է Լենինի շքանշանով։ Աճյունն ամփոփված է Կրեմլի պատի մեջ։


== Ծանոթագրություններ ==
Ռադամել Ֆալկաո

Ռադամել Ֆալկաո Գարսիա Սարատե (Radamel Falcao Garcia Zárate, փետրվարի 10, 1986(1986-02-10)[…], Սանտա Մարտա, Կոլումբիա, ֆուտբոլիստ։ Հանդես է գալիս Ֆրանսիական Մոնակոյի և Կոլումբիայի ազգային հավաքականի կազմում։
Ֆալկաոի առաջին ակումբը եղել է Կոլումբիական Lanceros Boyacá-ն։ 2001 թ. նրան $ 500, 000 եվրոյով ձեռք բերեց Արգենտինական Ռիվեր Փլեյթը։ 2005 թ. տեղափոխվեց Torneo Apertura։ 2009-2010 մրցաշրջանում Ֆալկաոն տեղափոխվեց Եվրոպա, պորտուգալական Պորտու € 3.93 միլիոնով։ ՈՒԵՖԱ-ի Չեմպիոնների Լիգայի դեբյուտը կայացավ սեպտեմբերի 15-ին, երբ Պորտուն 1-0 հաշվով պարտություն կրեց Չելսիից։ Սեպտեմբերի 30 -ին նա խփեց իր առաջին գոլը Չեմպիոնների լիգայի խմբային փուլում, որտեղ հաղթեցին Ատլետիկո Մադրիդին։ Չեմպիոնների լիգայի այդ մրցաշարում նա դարձավ 4 գոլի հեղինակ։ 2010-2011 թթ. Ֆալկաոն տպավորիչ մրցաշրջան անցկացրեց Պորտույում։ Այդ մրցաշրջանում Պորտուն դարձավ Պորտուգալիայի և Եվրոպայի լիգայի չեմպիոն։ Ֆալկաոն Եվրոպայի լիգայում խփելով 17 գոլ սահմանեց նոր ռեկորդ։ 2011 թ. Օգոստոսի 18-ին Ռադամել Ֆալկաոն € 40 մլն-ով տեղափոխվեց Ատլետիկո Մադրիդ։ Դեբյուտը կայացավ սեպտեմբերի 10-ին Վալենսիայի դեմ խաղում։ Լա լիգայում նա մասնակցեց 24 խաղի և խփեց 24 գոլ։ Այդ մրցաշրջանում Ատլետիկո Մադրիդը դարձավ Եվրոպայի լիգայի չեմպիոն։ 2012-13 թ. մրցաշրջանում Ատլետիկո Մադրիդը զբաղեցրեց Լա լիգայի 3-րդ հորիզոնականը, իսկ Ֆալկաոն դարձավ 28 գոլի հեղինակ։ Այդ մրցաշրջանում Ատլետիկո Մադրիդը դարձավ Իսպանիայի գավաթի չեմպիոն, եզրափակիչ խաղում հաղթելով Ռեալ Մադրիդին։ 2013 թ. մայիսի 31-ին € 60 մլն-ով տեղափոխվեց Ֆրանսիական Մոնակո ստանալով 9 համարի մարզաշապիկը խաղալով 20 խաղ դառնալով 11 գոլի հեղինակ։ 2014 թվականի սեպտեմբերի 1-ին վարձակալական հիմունքներով տեղափոխվեց Մանչեսթեր Յունայթեդ։


=== Ակումբային վիճակագրություն ===
2017 թվականի դեկտեմբերի 15-ի-ի դրությամբ


=== Հավաքականի կազմում ===
2016 թվականի մարտի 15 -ի դրությամբ


== Արտաքին հղումներ ==
Պաշտոնական կայք Archived 2012-10-30 at the Wayback Machine. (իսպ.)
Պրոֆիլը soccerway.com կայքում


== Ծանոթագրություններ ==
Ջոն Բոլ

Ջոն Դադլի Բոլ (անգլ.՝ John Dudley Ball, հուլիսի 8, 1911(1911-07-08), Սկենեկտադի, Նյու Յորք, ԱՄՆ - հոկտեմբերի 15, 1988(1988-10-15), Էնսինո, Կալիֆոռնիա, ԱՄՆ), հանրահայտ ամերիկացի գրող, դետեկտիվների հեղինակ։


== Կենսագրություն ==
Ջոնի մանկությունն անցել է Միլուոկիում։ Ավարտելով Carroll քոլեջը՝ նա դարձել է օդաչու։ Երկրորդ համաշխարհայինի տարիներին՝ ծառայել է ավիացիայում։  
Պատերազմից հետո Բոլն աշխատել է ռադիոմեկնաբան, պլանետարիումի ղեկավարի օգնական, երաժշտական խմբագիր «Բրուքլինյան արծիվ» ռաիդոկայանում։ Երկար տարիներ ծառայել է որպես օդաչու։ Գրել է ավելի քան 10 վեպ։ Առավել հայտնի է նրա՝ 1965 թվականին գրած «Խեղդող գիշերը Կարոլինայում» վեպը՝ սևամորթ դետեկտիվ Վիրջիլ Թիբսի մասնակցությամբ։ Այս վեպի համար Բուլն արժանացել է Էդգար Պոյի մրցանակի՝ տարվա լավագույն դեբյուտի համար։ Ստեղծագործությունը էկրանավորվել է։ Վեպը մտել է Դետեկտիվ գրականություն վաճառողների ազգային ասոցիաիցիայի կողմից կազմած «20-րդ դարի հարյուր ավագույն վեպերի» ցանկի մեջ։


== Վեպեր ==
Բացի «Խեղդող գիշերը Կարոլինայում» վեպից՝ գրողի գրչին են պատկանում այնպիսի գրքեր, ինչպիսիք են «Թրամփլին գործողությունը», «Տիեզերք գործողությունը», «Տիեզերավարպետ 1»-y, «Առաջին թիմը», «Ֆուրգոնը» և այլն։
Դետեկտիվ ժանրից զատ՝ Ջոն Բոլը գրել է «Առաջին թիմը» քաղաքական թրիլլերը։ Գործողությունները տեղի են ունենում ԱՄՆ Խորհրդային միությանը կապիտուլյացիայից հետո (որն այդպես էլ չի անվանվում գրքում) առանց մի կրակոցի։


== Մատենագրություն ==


=== Վիրջիլ Թիբզ ===
In the Heat of the Night (1965) — Խեղդող գիշերը Կարոլինայում[Մեկ այլ անվանում. Խեղդող գիշերը Կարոլինայում]
The Cool Cottontail (1966) — Մահը նուդիստական լողափում
Johnny Get Your Gun (1969) — Քո կրակոցն է, Ջոնի [Մեկ այլ անվանում. Death of a Playmate (1972)]
Five Pieces of Jade (1972) — Նեֆրիտի հինգ բեկորները
The Eyes of the Buddha (1976) — Բուդդայի աչքեր
One for Virgil Tibbs (1976) (պատմվածք)
Virgil Tibbs and the Cocktail Napkin (1977) (պատմվածք)
Virgil Tibbs and the Fallen Body (1978) (պատմվածք)
Then Came Violence (1980)
Singapore (1986) — Սինգապուր
Good Evening Mr. Tibbs (1987) — արի երեկո, պարոն Թիբզ (պատմվածք)


=== Շարքից դուրս ===
Operation Springboard (1958) — «Թրամփլին» գործողություն [Մեկ այլ անվանում. Operation Space — «Տիեզերք» գործողություն]
Rescue Mission (1966)
Miss One Thousand Spring Blossoms (1968)
The First Team (1971) — Առաջին թիմը
Mark One: The Dummy (1974)
The Winds of Mitamura (1975)
Phase Three Alert (1977)
Police Chief (1977) — Ոստիկանության շեֆ
A Killing in the Market (1978)
The Mystery Story (1978)
The Murder Children (1979)
Trouble for Tallon (1981)
Chief Tallon and the S.O.R. (1984)
Murder California Style (1987)
The Kiwi Target (1988)
The Van: A Tale of Terror (1989) — Ֆուրգոն. սարսափ պատմություն
Artic Showdown


== Ծանոթագրություններ ==


== Արտաքին հղումներ ==
Գրողի մասին հոդված անգլերեն լեզվով
Կամենսկի շրջան (այլ կիրառումներ)

Կամենսկի շրջան, կարող է վերաբերել՝

Կամենսկի շրջան - մունիցիպալ շրջան Ռուսաստանի Դաշնության Տուլայի մարզում
Կամենսկի շրջան - մունիցիպալ շրջան Ռուսաստանի Դաշնության Ալթայի երկրամասում
Կամենսկի շրջան - մունիցիպալ շրջան Ռուսաստանի Դաշնության Պենզայի մարզում
Կամենսկի շրջան - Ռուսաստանի Ռոստովի մարզի 43 շրջաններից մեկը
Կամենսկի շրջան - մունիցիպալ շրջան Ռուսաստանի Դաշնության Վորոնեժի մարզում
(5294) Օնետոհ

(5294) Օնետոհ (անգլ.՝ Onnetoh), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 3-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,868116 ա. մ., առավելագույնը մոտենում է 2,4997 ա. մ. հեռավորության վրա և հեռանում 3,2366 ա. մ.։ Արեգակի շուրջ մեկ ամբողջական պտույտ է կատարում 1774,16 երկրային օրվա ընթացքում, իր ուղեծրով շարժվելով միջինում 0,202913 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5294) Օնետոհ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էրկուր

Էրկուր (ֆր.՝  Ercourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 133 մարդ, բնակչության խտությունը` 31.67 մարդ/կմ²։ Բնակավայրը զբաղեցնում է 4.2 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 45 կմ արևմուտք։


== Բնակչություն ==


== Տնտեսություն ==
2010 թվականին ուներ 85 աշխատունակ (15-64 տարեկան)  բնակիչ, որոնցից ակտիվ էին 57-ը, իսկ ոչ ակտիվները` 28։ Ակտիվության ցուցանիշը կազմում է 67,1 %։ 57 աշխատունակ մարդկանցից աշխատել է 51 անձ (29 տղամարդ և 22 կին)։ Գործազուրկ են եղել 6 անձ (3 տղամարդ և 3 կին)։ 28 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոպովո դաշտ

Պոպովո դաշտ (սերբախորվաթ․՝ Popovo polje, Popovo, Popovska vala), կարստային դաշտ Բոսնիա և Հերցեգովինայի հարավում, վերջինիս վարչատարածքային կազմավորումներց մեկը հանդիսացող Սերբական Հանրապետության տարածքում։
Դաշտի երկարությունը 31 կիլոմետր է, լայնությունը՝ 1,5 կմ, մակերեսը՝ 181 կմ²։ Պատկանում է Հերցեգովինյան սարահարթի ամենացածր դաշտերի թվին. միջին բարձրությունը ծովի մակերևույթից 200—250 մետր է, Ադրիատիկ ծովից բաժանված է կարստային սարահարթի 15 կիլոմետր լայնություն ունեցող շերտով։ Պոպովո դաշտ անվան տակ լայն իմաստով հասկացվում է Հուտովոյի և Պոլիցի միջև ընկած Պոպովո դաշտի հետ մեկտեղ՝ նաև Պոլիցից մինչև Տրեբինիա ընկած Տրեբինյան անտառը, Տրեբինիայից հարավ ընկած Մոկրո դաշտը։
Պոպովո դաշտով հոսում է Տրեբիշնիցա գետը, որի հունը բետոնապատված է։ Գետի վերին հոսանքներում կառուցվել են Գրանչևո ջրամբարն ու Գորիչկո արհեստական լիճը, որոնցից գահավիժող ջրերը հիդրոէլեկտրակայաններ են աշխատեցնում։ Դաշտում լայն զարգացում են ստացել այգեգործությունը (աճեցվում են խնձորենիներ, դեղձենիներ, բալենիներ), խաղողագործությունը, ցորենի, եգիպտացորենի, ծխախոտի մշակությունը։
Դաշտի գյուղերում բնակվում է շուրջ երեք հազար մարդ։ Զավալա գյուղի մերձակայքում գտնվում է 7 014 մետր երկարություն և հազվագյուտ կենսաբազմազանություն ունեցող քարանձավ՝ Վետրենիցան (Vjetrenica), որի ընդգրկումը ՅՈՒՆԵՍԿՕ-ի հատուկ պահպանման ենթակա բնության հուշարձանների ցանկում ներկայումս գտնվում է նախապատրաստական փուլում։
Դաշտի անվանումը, ամենայն հավանականությամբ, մինչհռոմեական ծագում ունի։ Այն առաջին անգամ արձանագրվել է Դուկլյանին քահանայի տարեգրության մեջ լատ.՝ Papava ձևով։ 13-14-րդ դարերի դուբրովնիկյան փաստաթղթերում հանդիպում է լատ.՝ Papaua, Papoa ձևով։ Սլավոնական «Попово» անվանաձևը հանդիպում է իշխան Միրոսլավի թղթի մեջ։


== Ծանոթագրություններ ==


== Աղբյուրներ ==
Ivo Golub (օգոստոսի 1, 1927)։  Боривоје Дробњаковић, ed.։ «Нешто o селима, прелима и народним играма у Попову Пољу – Херцеговина»։ Гласник Етнографског музеја у Београду, књ. 2: Bulletin du Musée Ethnographique de Belgrade, tome 2 (Etnografski muzej u Beogradu): 35–։ GGKEY:1WPXWSCBL7J 
Ljubo Mićević (օգոստոսի 1, 1930)։  Боривоје Дробњаковић, ed.։ «Крсно име или крсна слава у Попову»։ Гласник Етнографског музеја у Београду, књ. 5: Bulletin du Musée Ethnographique de Belgrade, tome 5 (Etnografski muzej u Beogradu): 98–։ GGKEY:HQ6FZDEECJ4
Կառլ III (Մոնակոյի միապետ)

Կառլ III (8 դեկտեմբեր 1818 – 10 սեպտեմբեր 1889), Մոնակոյի միապետ և Վալենտինույի կոմս։ Ծնվել է Փարիզում և եղել է միապետ Ֆլորեստան I-ի և Մարիա Կառոլինայի միակ որդին։ Նա նաև հայտնի Մոնտե Կառլո խաղատան հիմնադիրն է։


== Կենսագրություն ==
Կառլ III-ը ամուսնացել է 1846 թվականի սեպտեմբերի 28-ին Բրյուսելում` Անտոինետտե դե Մերոդի հետ։ Նրան հաջորդեց իր որդի Ալբերտ I-ը։ 1861 թվականի Փետրվարի 2-ին Կառլ III-ը և Նապոլեոն Բոնապարտը գալիս են համաձայնության, ըստ որի Մոնակոն քաղաքներ Մենտոնը և Ռոկբրյուն-կապ-Մարտեն, որոնք կազմում էին Մոնակոյի տարածքի 80 տոկոսը, հանձնում է Ֆրանսիային, որի դիմաց Ֆրանսիան պաշտոնապես ճանաչում է Մոնակոյի անկախությունը և վճարում է 4 միլիոն ֆրանկ։
1865 թվականին Մոնակոյի և Ֆրանսիայի միջև անցկացնվում է պետական սահման և հաստատվում է մաքսային միություն։
Կառլ III-ը ծավալում էր ակտիվ դիվանագիտական գործունեություն։ Օրինակ` 1864 թվականին նա կնքեց բարեկամության պայմանագիր Թունիսի Բեյ Մուհամեդ III-ի հետ։ Պայմանագրի արդյունքում լուծվեցին երկու երկրների առևտրի և ծովային փոխադրումների խնդիրները։
Կառլ III-ի օրոք բացվեցին երկաթուղային կայարաններ Մոնտե Կառլոյում և Մոնակոյում։ Սկսեցին գործել փոստը և տելեգրամը։


== Պարգևներ ==
Կառլը III-ը 182-րդ մարդն է, ով ստացել է առաջին կարգի Թրի և Աշտարակի պատվանշանը։
Մոնտե Կառլոն անվանված է Կառլը III-ի պատվին։ Իտալերեն այս տարածքի անվանումը կլինի Mount Charles:
2016 թվականի հունիսի 1-ին 50 հազար հատ 2 եվրոանոց մետաղադրամներ թողարկվեցին Մոնակոյի կառավարության կողմից՝ Մոնտե Կառլոյի ստեղծման 150-րդ տարելիցի պատվին։
Կառլը III-ի անունով կա դպրոց Մոնակոյում։


== Մահը ==
Կառլ III-ը իր միջին տարիքից վատ էր տեսնում, իսկ կյանքի վերջին տարիներին ընդհանրապես կորցրեց տեսողությունը։ Մահացել է Մարշեի դղյակում։


== Ծանոթագրություններ ==
Ալավա

Ալավա կամ Արաբա (իսպ.՝ Álava), պաշտոնապես՝ Արաբա/Ալավա, պրովինցիա Իսպանիայում և Բասկերի Երկրի պատմական տարածքի մի մաս։
Նրա մայրաքաղաքը Վիտորիան է, որը նաև ինքնավար համայնքների քաղաքական կառույցների հիմնական նստավայրն է։ Նրան հյուսիսում սահմանակից են Բիսկայա և Գիպուսկոա պրովինցիաները, որոնք մտնում են Բասկոնիա երկրի կազմի մեջ, հարավից՝ Լա Ռիոխա համայնքը, արևմուտքից՝ Բուրգոս պրովինցիան (Կաստիլիա և Լեոն), իսկ արևելքից Նավառա համայնքը։ Տրևինո անկլավը Բուրգոս պրովինցիայի մի մասն է, շրջապատված է Ալավյան տարածքով, սակայն պատկանում է Կաստիլիա և Լեոն ինքնավար համայնքներին, ոչ Ալավային։
Նա երեք պրովինցիաներից ամենամեծը Բասկերի ինքնավար համայնքում է, 2963 քառ․ կմ, այնուամենայնիվ ամենափոքր բնակավայրն ունի 322,557 բնակչություն (2012 թվականի տվյալներով)։


== Ստուգաբանություն ==
Կառուցվել է Հռոմի Ալբա մեծ առանձնատան շուրջը, Աստուրիկա ճանապարհի վրա, անվան հետ կա վիճաբանություն։ Այնուամենայնիվ, ըստ Euskaltzaindia Բասկերի լեզվաբանական համալսարանի, անունն առաջին անգամ հայտնաբերվել է 8-րդ դարի մուսուլմանական քրոնիկներում՝ որպես Ալավա դաշտավայր։


== Ֆիզիկական աշխարհագրություն ==
Ալավան ներքին տարածք է և հիմնականում առանձնահատուկ է անցումային կլիմայով, խոնավ՝ Ատլանտյան հյուսիսային պրովինցիաներում ու տաք և չոր՝ Էբրո գետի հյուսիսային հողերում։ Ըստ ռելիեֆի և լանդշաֆտի, տարածքը բաժանված է հինգ հիմնական գոտիների․

Գորբեա լեռան ստորոտներ
Հովիտներ
Դաշտեր
Ալվայան լեռներ
Խաղողագործության շրջաններ
ԱյալաԻ տարբերություն Բիսկայա և Գիպուսկոա պրովինցիաների, Ալավայի ջրերը լցվում են Էբրո գետի մեջ, և ապա Միջերկրական ծով երկու ջրային ուղղություններով՝ Զադոռա և Բայազ գետերով։ Ի հավելում Զադոռա ջրամբարը հավաքում է մեծ քանակությամբ ջուր և մատակարարում է ոչ միայն մայրաքաղաքին , այլև նաև Բասկյան մեծ ու փոքր քաղաքներին ինչպիսին է Բիլբաոն։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
GGatholic ecclesiastical history
«Алава»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Մեծ Սվագա

Մեծ Սվագա (ռուս.՝ Большая Свага), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հյուսիսային Դվինա աջ ափին՝ 519 կմ հեռավորության վրա։ Գետի երկարությունը 50 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026930
Հիդրոլոգիական ուսումնասիրությունների կոդը - 103002693
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վերին Դաշարխ

Վերին Դաշարխ (ադրբ.՝ Yuxarı Daşarx), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Ծանոթագրություններ ==
Վիտելսհոֆեն

Վիտելսհոֆեն (գերմ.՝ Wittelshofen), կոմունա Գերմանիայի Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Անսբախ շրջանում։ Բնակչությունը 1255 մարդ (ըստ 2010 թվականի դեկտեմբերի 31-ի)։ Տարածքը 24.23 կմ² է։ Պաշտոնական կոդ՝ 09 5 71 227։
Կոմունան ստորաբաժանվում է 10 գյուղական շրջանների։


== Արտաքին հղումներ ==
պաշտոնական կայք
Karte der Gemeinde Wittelshofen
Homepage der VG Hesselberg
Informationen zur jüdischen Geschichte und zur Synagoge in Wittelshofen


== Ծանոթագրություններ ==
Կիրովո (գյուղ, Էնգելսկի շրջան)

Անվան այլ կիրառումների համար տե՛ս՝ ԿիրովոԿիրովո (ռուս.՝ Кирово), գյուղ Ռուսաստանի Սարատովի մարզի Էնգելսկի շրջանի կազմում։
Բնակչությունը 2002 թվականին գրանցված տվյալներով կազմում էր 644 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիսուստի (այլ կիրառումներ)

Վիսուստի անունը կամ տերմինը կարող է վերաբերել հետևյալ հոդվածներին․

Վիսուստի - գյուղ Էստոնիայի Կոեռու շրջանի կազմում։
Վիսուստի - գյուղ Էստոնիայի Պալամուսե շրջանի կազմում։
Տիելմես

Տիելմես (իսպ.՝ Tielmes), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Լաս Վեգաս շրջանում։ Բնակչությունը՝ 2581 մարդ (ըստ 2010 թվականի)։ Տարածքը՝ 27 կմ²։


== Ժողովրդագրություն ==


== Արտաքին հղումներ ==
Tielmes, Kirche – Fotos + Kurzinfos (spanisch)
Պատանի տիտաններ, առաջ (մուլտֆիլմ)

«Պատանի տիտաններ, առաջ» (անգլ.՝ Teen Titans Go! to the Movies), ամերիկյան լիամետրաժ մուլտֆիլմ, որը նվիրված է սուպերհերոսներին։ Warner Animation Group և DC Entertainment ընկերությունների համատեղ նախագիծն է Cartoon Network հեռուստաալիքի աջակցությամբ։
Նախագծին մասնակցել են դերասաններ՝ Սքոթթ Մենվիլը, Հինդեն Ուոլշը, Գրեգ Սիպեսը, Հարի Փեյթոնը, Թարա Սթրոնգը, Ուիլ Արնեթը և Քրիսթեն Բելը։ Կինոթատրոններում մուլտֆիլմի պրեմիերան կայացել է 2018 թվականի հուլիսի 27-ին։


== Սյուժե ==
Պատանի տիտանները որոշում են նկարահանվել լիամետրաժ ֆիլմում, մնացած բոլոր հայտնի սուպերհերոսների նման։ Թիմի առաջնորդ Ռոբինը մտադիր է դառնալ ֆիլմի գլխավոր հերոսը։ Պետք է միայն այնպես անել, որ հոլիվուդյան լավագույն ռեժիսորը նկատի պատանի տիտաններին։ Զինված մի քանի անխոհեմ գաղափարներով տիտանները մեկնում են Հոլիվուդ։ Սակայն երբ խմբի դեմ դուրս է գալիս չարագործը, որը երկրի զավթման մոլի ծրագիր է կրում, ամեն ինչ փոխվում է։ Թիմում ընկերական հարաբերություններն ու մարտական ոգին թուլանում են, ինչի պատճառով հարվածի տակ է հայտնվում պատանի տիտանների ճակատագիրը։


== Հնչյունավորում ==
Սքոթ Մենվիլ - Ռոբին
Թարա Սթրոնգ - Ռեյվեն
Հարի Փեյթոն - Քիբորգ
Հինդեն Ուոլշ - Սթարֆայեր
Գրեգ Սիփես - Բիսթ բոյ
Ուիլ Արնեթ - Սլեյդ Ուիլսոն
Քրիստեն Բել - Ջեյդ Ուիլսոն


== Արտադրություն ==
2017 թվականի սեպտեմբերին Warner Bros. Pictures ընկերությունը հայտարարեց մուլտֆիլմի պրեմիերայի ամսաթիվը՝ 2018 թվականի հուլիսի 27։ Ամիս անց ներկայացվեց մուլտֆիլմի անվանումը և հայտարարվեց, որ դերասանական կազմին են միանալու նաև Ուիլ Արնեթը և Քրիսթեն Բելը։


== Հղումներ ==
Պաշտոնական կայք
«Պատանի տիտաններ, առաջ (մուլտֆիլմ)»(անգլ.) ֆիլմը Internet Movie Database կայքում


== Ծանոթագրություններ ==
Բադոլատոսա

Բադոլատոսա (իսպ.՝ Badolatosa), բնակավայր և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավավար համայնքում)։ Մունիցիպալիտետը գտնվում է Սիեռա Սուր դե Սևիլյա շրջանում։ Տարածքը կազմում է՝ 48 կմ²։ Բնակչությունը՝ 3238 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 130 կմ։


== Ժողովրդագրություն ==


== Արտաքին հղումներ ==
Badolatosa
Información de Badolatosa Archived 2008-03-08 at the Wayback Machine.
Centro Guadalinfo de Badolatosa(չաշխատող հղում)
Հունիսի 21

Հունիսի 21, տարվա 172-րդ (նահանջ տարիներին՝ 173-րդ) օրն է։

Տարվա ավարտին մնում է 193 օր։


== Դեպքեր ==
1633 - Գալիլեո Գալիլեյը դատապարտվեց ինկվիզիցիայի կողմից։
1788 - Նյու Հեմպշիրը դարձավ ԱՄՆ 9-րդ նահանգը։
1868 - Մյունխենի թատրոնում կայացավ Ռիխարդ Վագների Նյուրնբերգի մայսթերզինգերները օպերայի պրեմիերան։
1925 - Շիրակի ջրանցքի հանդիսավոր բացումը։
1994 - Եթեր հեռարձակվեց Շանթ հեռուստատեսությունը։


== Ծնունդներ ==
1840 - Ակակի Ծերեթելի, վրաց բանաստեղծ (մահ. 1915)
1863 - Մաքսիմելիան Ֆրանց Յոզեֆ Կորնելիուս Վոլֆ, գերմանացի աստղագետ, աստղալուսանկարչության առաջին օգտագործողը
1882 - Ռոքուել Քենտ, ամերիկացի նկարիչ և գրող (մահ. 1971)
1905 - Ժան Պոլ Սարտր, ֆրանսիացի էկզիստենցիալիստ փիլիսոփա, վիպագիր, քննադատ (մահ. 1980)
1910 - Ալեքսանդր Տվարդովսկի, ռուս բանաստեղծ, խմբագիր (մահ. 1971)
1933 - Լյուդվիգ Դուրյան, հայ բանաստեղծ (մահ. 2010)
1935 - Ֆրանսուազ Սագան, ֆրանսիացի կին գրող
1955 - Միշել Պլատինի, ֆրանսիացի նախկին ֆուտբոլիստ և մարզիչ, 2007 թ.-ից՝ ՈՒԵՖԱ-ի նախագահ
1985 - Լանա Դել Ռեյ, ամերիկացի հայտնի երգչուհի, հեղինակ-կատարող


== Մահեր ==
1942 - Թաթուլ Հուրյան, հայ բանաստեղծ
1970 - Լև Կասիլ, ռուս գրող։ ԽՍՀՄ մանկավարժական գիտությունների ակադեմիայի թղթակից անդամ (1965)
1992 - Լեոնիդ Ազգալդյան, Արցախյան ազատամարտի հերոս (ծնվ. 1942)
2000 - Ալան Հովհաննես, ամերիկահայ կոմպոզիտոր (ծնվ. 1911)


== Տոներ ==
Բժշկական աշխատողի օր
Հայրիկների միջազգային օր
Նիկոլայ Միխայլովսկի

Նիկոլայ Կոնստանտինովիչ Միխայլովսկի (նոյեմբերի 15 (27), 1842, Մեշչովսկ, Կալուժսկայա գուբերնիա, Ռուսական կայսրություն - հունվարի 28 (փետրվարի 10), 1904, Սանկտ Պետերբուրգ, Ռուսական կայսրություն), ռուս հրապարակախոս, լիբերալ նարոդնիկության տեսաբան, գրաքննադատ։ Ծագումով՝ ազնվական։


== Ուսում ==
Սովորել է Պետերբուրգի հանքային ինժեներների ինստիտուտում, հեռացվել ուսանողական հուզումներին մասնակցելու համար։ Աշխատակցել է ժամանակի առաջադիմական մամուլին։ 1879 թվականին հարել է «Նարոդնայա վոլյա»-ին։ Իրեն համարում էր Ն․ Չեռնիշևսկու հետևորդ, իրականում, նրա համեմատությամբ,

Պ․ Լավրովի հետ մշակել է «իդեալի» ազատ ընտրության գաղափարը, որն առաջավոր մտավորականության առաջադրած ուղիով հասարակության վերափոխման փիլիսոփայական հիմնավորումն էր։ Միխայլովսկին տարբերակում և իրար է հակադրում օբյեկտիվ (բնության ուսումնասիրության) և սուբյեկտիվ (հասարակության ուսումնասիրության) մեթոդները։ Սուբյեկտիվ մեթոդը հասարակությունը դիտում է որպես գործունեության ազատ ընտրության գիտակցությամբ օժտված մարդկանց հանրագումար, մերժում օբյեկտիվ օրինաչափությունները։ Ըստ Միխայլովսկու, անհատը պատմական հետազոտման ելակետն է և հասարակական արժեքների բարձրագույն չափանիշը։ «Նարոդնայա վոլյա»-ի ջախջախումով սկսվում և հետզհետե խորանում է Միխայլովսկու գաղափարական ճգնաժամը, որն արտահայտվեց «հերոսների և ամբոխի» ուսմունքում։ Միխայլովսկու համոզմամբ, արդի հասարակարգի դաժան օրենքները ժողովրդական զանգվածներին վերածում են «ամբոխի», պատմությունը կերտում է «հերոսը», որն իր օրինակով կարող է սխրանքի կամ հանցանքի մղել «ամբոխին»։ Միխայլովսկին անդրադարձել է Կարլ Մարքսի տեսական ժառանգությանը և պաշտպանել նրա տնտեսագիտական հայացքները։ Սակայն, ինչպես նկատել է Վ․ Ի․ Լենինը, նրան «․․․վերին աստիճանի բնորոշ է այդ դոկտրինան լիովին չըմբռնելը․․․»։


== Քնադատություններ ==
Անհիմն քննադատել է մարքսիստներին կապիտալիզմը պաշտպանելու, 1860-1870-ական թվականների հեղափոխական ժառանգությունից հրաժարվելու համար։ Վլադիմիր Իլիչ Լենինը բացահայտել է Միխայլովսկուու հայացքների սնանկությունը, միաժամանակ նշել նրա

Որպես գրաքննադատ Միխայլովսկին շարունակում էր հեղափոխական դեմոկրատների լավագույն ավանդույթները։ Գրողը հասարակության բարոյական դատավորն է, գրականությունը՝ խղճի ձայնը։ Աշխատանքներ է նվիրել Լև Տոլստոյին, Ֆ․ Դոստոևսկուն, Գ․ Ուսպենսկուն, Վ․ Գարշինին, Մաքսիմ Գորկուն և այլոց, պայքարել է «մաքուր արվեստի» և նատուրալիզմի դեմ։ Հայ իրականության մեջ Միխայլովսկու հայացքներին անդրադարձել և որոշ ըմբռնումներն որդեգրել են Ե․ Ֆրանգյանը և նրան հարող այլ փիլիսոփաներ։


== Ծանոթագրություններ ==
Նևգոդի

Նևգոդի (ուկրաիներեն՝ Невгоди), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Նևգոդի գյուղում բնակվում էր 448 մարդ։ Բնակավայրը զբաղեցնում է 9925 կմ² տարածք։ Բնակչության խտությունը կազմում էր 45,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուտա-Ելգա

Մուտա-Ելգա (ռուս.՝ Мута-Елга, բաշկիրերեն՝ Мутайылға), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 257 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլալոնգա դել Կամպ

Վիլանգո դե Կամպ (բասկ.՝ Vilallonga del Camp), մունիցիպալիտետ Իսպանիայում։ Մտնում է Տարագոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Տարագոնես շրջանում։ Նրա տարածքը զբաղեցնում է 9 կմ², իսկ բնակչությունը կազմում է 2000 մարդ 2010 թվականի մարդահամարի տվյալների համաձայն։


== Աղբյուրներ ==
պաշտոնական կայք(չաշխատող հղում)
Información general
Datos estadísticos
Վիրկա (Օկայի ստորին վտակ)

Վիրկա (ռուս.՝ Вырка), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Օկա գետի աջ ափին 1133 կմ հեռավորության վրա։ Գետի երկարությունը 11 կմ է։ Վիրկայի ակունքը գտնվում է Կալուգի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020414
Հիդրոլոգիական ուսումնասիրությունների կոդը - 110002041
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լվով (գյուղ, Պերվոմայսկի շրջան)

Անվան այլ կիրառումների համար տե՛ս՝ Լվով (այլ կիրառումներ)Լվով (ուկրաիներեն՝ Львів), գյուղ Ուկրաինայի Նիկոլաևի մարզի Պերվոմայսկի շրջանում։
2001 թվականի տվյալներով Լվով գյուղում բնակվում էր 83 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երկարատև ճանապարհորդություն (վեպ)

Երկարատև ճանապարհորդություն , Նիկոլաս Սփարքսի տասնյոթերորդ սիրավեպն է, որը լույս է տեսել  2013 թվականի Սեպտեմբերի 17-ին։


== Ամփոփում ==
Մեկուսացված ավտոմեքենայի վթարի մեջ հայտնվելուց հետո՝ տարեց այրի Այրո Լևիսոնի կյանքը միահյուսվում է երիտասարդ քոլեջի ուսանողուհի՝ Սոֆիա Դանկոյի և Լյուկ Քոլինզ անունով մի երիտասարդ կովբոյի հետ,  ում Սոֆիան սիրում է։ Վեպը պատմվում է այս երեք կերպարների տեսակետից, մինչ նրանք ապրում են իրենց կյանքը և՛ առանձին, և՛ միասին։
Այրո Լևինսոնը իննսուն մեկ տարեկան է և արդեն վատառողջ. նա պարզապես գոյատևում է՝ զգոնութունը չթուլացնելով միայն այն պատճառով, որ իր կինը՝ Ռուֆը, հայտնվում է որպես պատկեր՝ օգնելով, որ նա հիշի իրենց համատեղ կյանքը. ինչպես են նրանք հանդիպել, նկարները որ հավաքել են միասին և Երկրորդ համաշխարհային պատերազմի մութ օրերը ։
Միայն մի քանի մղոն հեռավորության վրա, «Wake Forest» քոլեջի ուսանողուհի Սոֆիայի կյանքը պատրաստվում է մեկընդմիշտ փոխվել, քանի որ նա հանդիպում է իր անսպասելի սիրուն՝ Լյուկին։ Լյուկը կովբոյէ և ռիսկի դիմող ցուլ սանձող, նա նման չէ Սոֆիայի ճանաչած մարդկանցից ոչ մեկին։ Միասին նրանք վայելում են սիրո բերկրանքը, ինչպես նաև հաղթահարում են Լյուկի վտանագավոր կարիերայի հետ ծագող դժվարությունները։
Երկու զույգերը շատ քիչ ընդհանրություններ ունեն, սակայն նրանց կյանքերը կզուգամիտվեն անսպասելի խորությամբ ։


== Black Mountain College ==
Գրքի համար ոգեշնչում է հանդիսացել «Black Mountain» քոլեջը (1933–1957), ազատ արվեստների մի դպրոց, որի ֆակուլտետը ներառում է ժամանակակից արվեստի շարժման ամենանշանավոր անուններից մի քանիսը։ Գրքում նշված ոճերն  ներառում են՝ աբստրակտ էքսպրեսիոնիզմը, ֆուտուրիզմը, բաուհաուզը, կուբիզմը և լիրիկական աբստրակցիան ։
Կերպարների՝ Այրո և Ռուֆ Լևինսոնների նախապատմությունն այն է, որ նրանք այցելել են «Black Mountain» քոլեջը իրենց մեղրամսի ընթացքում և հանդիպել են ուսանողների և արվեստագետների հետ դպրոցի արվեստագետների ցուցահանդեսի ժամանակ:Այրոն գնում է վեց նկար Ռուֆի համար, որը կհանդիսանա սկիզբ ավելի քան հազար նկարի, որն իրենք կհավաքեն  ուշադրությունը սևեռելով  20-րդ դարի Ամերիկյան ժամանակակից արվեսի վրա։ Գրքում ներառված արվեստագետերն են Կեննետ Նոլանդ, Ռեյ Ջոնսոն, Ռոբերտ Ռուշենբերգ, Էլեյն դը Կունինգ, Վիլհեմ դը Կունինգ, Սյուզն Վեյլ, Պատ Պասլոֆ, Ջեքսոն Պոլլոք, Ջասպեր Ջոնսոն, Էնդի Ուորհոլ և Պաբլո Պիկասո ։


== Ֆիլմ ==

Ֆիլմի  20th Century Fox կինոընկերության էկրանավորված տարբերակը թողարկվել է 2015 թվականի ապրիլի 10-ին։ Ֆիլմի ռեժիսորն է Ջորջ Թիլման կրտսերը,սցենարը ադապտացվել է Քրեյգ Բոլոթինի կողմից։ Բրիտ Ռոբերտսոնը մարմնավորել է Սոֆի Դանկոյին, Ունա Չապլինը՝ Ռուֆին, Սքոթ Իսթվուդը՝ Լյուկ Քոլինզին,Ջեք Հյուսթոնը երիտասարդ Այրո Լևինսոնին, Ալան Ալդան՝ տարեց Այրոյին ։
Ֆիլմի նկարահանումները սկսվեցին 2014 թվականի հունիսի 16-ին, Վուիլմինգթոնում, Ջեկսոնվիլում և Վինսթոն Սեյլեմում՝ Նյու Յորք։


== Ծանոթագրություններ ==


== Արտաքին հղումներ ==

Author's website Archived 2021-01-19 at the Wayback Machine.
Publisher's website
Մերձնեպտունյան մարմին

Մերձնեպտունյան մարմին, աստղագիտական մարմին է, որը հայտնաբերվել է Նեպտունի ուղեծրի սահմաններում։ Այնուամենայնիվ այս եզրը օգտագործվում է սովորաբար այն հեռավոր փոքր մոլորակների համար, որոնք չեն հանդիսանում տրանսնեպտունային մարմիններ՝ այսինքն մարմիններ որոնք պտտվում են Արեգակի շուրջ մոլորակների միջև կամ Նեպտունի հեռավորության վրա, սակայն Յուպիտերի ուղեծրից դուրս։ Այս սահմանումը ներառում է փոքր մոլորակները, որոնք անվանում են Կենտավրոսներ և Նեպտունի տրոյացի աստերոիդները։
Կենտավրոսները պտտվում են Արեգակի շուրջ Յուպիտերի և Նեպտունի ուղեծրերի միջև, հաճախ հատելով հսկա մոլորակների ուղեծրերը։ Գոյություն ունի կարծիք այն մասին, որ կենտավրոսները պարզապես նման են ցրված սկավառակի մարմիններին, սակայն մղվել են Կոյպերի գոտուց ներս, այլ ոչ թե դուրս։
Նեպտունի տրոյացիները, որոնք անվանվել են Յուպիտերի տրոյացիների նմանակմամբ, հաստատուն մարմինների խմբեր են, որոնք կիսում են Նեպտունի հետ նրա ուղեծիրը 2010 թվականի օգոստոսի տվյալներով, բոլոր Նեպտունի տրոյացիները, բացառությամբ մեկի, պտտվում են L4 Լագրանժի կետի մոտակայքում, 60°-ով Նեպտունից առաջ։


== Ծանոթագրություններ ==
Իզյումովկա (գյուղ, Կիրովի շրջան)

Իզյումովկա (ուկրաիներեն՝ Ізюмівка, Ղրիմի թաթարերեն՝ Tamğacı), գյուղ Ուկրաինայի Ղրիմի Ինքնավար Հանրապետության Կիրովի շրջանում։ Բնակավայրը նախկինում նաև անվանվել է Տամգաջի, Չուրուկսու։
2001 թվականի տվյալներով Իզյումովկա գյուղում բնակվում էր 1 068 մարդ։ Բնակավայրը զբաղեցնում է 1228 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնգուելֆո-Տեզիդո

Մոնգուելֆո-Տեզիդո (իտալերեն՝  Monguelfo-Tesido), քաղաք Իտալիայում՝ Տրենտինո Ալտո Ադիջե մարզի Բոլցանո գավառում։
Բնակչությունը՝ 2.659 մարդ (2004 թվականի տվյալներով), բնակչության խտությունը՝ 58 մարդ/կմ²։ Տարածքը՝ 46 կմ²։ Փոստային ինդեքս` 39035։ Հեռախոսային կոդ` 0473։
Կոմունայի հովանավորն է Սուրբ Մարգարիտը։ Տոնը նշվում է հուլիսի առաջին կիրակի օրը։


== Ժողովրդագրություն ==
Բնակչության աճ


== Կոմունայի վարչակազմ ==
Հեռախոսահամար՝ 0473 946004
Էլեկտրոնային հասցե՝ monguelfo@gvcc.net
Գլխավոր կայք՝ http://www.comune.monguelfo-tesido.bz.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նովայա Սլոբոդա (գյուղ, Սմոլենսկի շրջան)

Անվան այլ կիրառումների համար տե՛ս՝ Նովայա ՍլոբոդաՆովայա Սլոբոդա (ռուս.՝ Новая Слобода), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեծն բանավիճողները

Մեծ բանավիճողները (անգլ.՝ The Great Debaters), ամերիկյան կենսագրական դրամա է, նկարահանված է ռեժիսոր Դենզել Վաշինգտոնի կողմից 2007 թվականին։ Ֆիլմը կապված է Տոնի Շերմանի հոդվածի հետ, այնտեղ խոսվում է ՈՒիլի քոլեջի քննարկող խմբի մասին։ Հրապարակվել է 1997 թվականին «American Legacy» ամսագրում։ Ֆիլմի համաշխարհային պրեմիերան կայացել է 2007 թվականի դեկտեմբերի 11-ին։
Կարգախոս:անգլ.՝ When the nation was in need, he inspired them to give us hope.(Երբ ազգը կարիքի մեջ էր նա օգնեց մեզ հույս տալ)։


== Սյուժե ==
Ֆիլմը հիմնված է իրական դեպքերի վրա։ Սյուժեն զարգանում է Մելվին Տոլսոնի շուրջ, ով ՈՒիլի քոլեջի սևամորթ բանվիճողների ուսուցինչն էր։ Նա չէր խնայում իր ջանքերը, որպեսզի իր խումբը մասնակցեր 1930 թվականին Ամերիկայի հյուսիսային նահանգների սպիտակամորթների հետ կայանալիք մրցույթին։ Այդ ժամանակ տարածված էին Ջիմ Կռոյի և սևամորթների դեմ եղած օրենքները։ Վերջում նրանք մրցում են Հարվարդի անպարտելի բանավիճողների հետ։


== Դերեր ==
Դենզել Վաշինգտոն-Մելվին Տոլսոն
Նեյն Պարկեր-Հենրի Լոյ
Ջերի Սամոլետ-Սամանտա Բուկ
Դենզել ՈՒիտակեր-Ջեյմս Ֆարմեր
Ջերմեյն Ուիլյամս-Գամիլտոն Բերջես
Ֆորեստ ՈՒիտակեր-բժիշկ Ջեյմս Ֆարմեր
Ջինա Րավերա-Րուտ Տոլսոն
Ջոն Խյորդ-ոստիկանապետ Դոզեր
Կիմբերլի Էլիզ-Պերլ Ֆարմեր
Դեվին Ա. Տայլեր-Խելեն Ֆարմեր


== Պատմական նախատրամադրվածություն ==
Կինոնկարը արտացոլում է Տեխասի սոցիալական վիճակը Մեծ Դեպրեսիայի ժամանակաշրջանում, երբ սևամորթները ապրում էին ամենօրյա վիրավորանքների և նվաստացումների մեջ։ Ֆիլմի գլխավոր հերոս Ջեյմս Ֆարմերը դպրոցը ավարտելուց 14 տարի հետո ներգրավում է Ուիլի քոլեջի խմբում։ Համաձայն տեխհասյան «Houston Chronicle» թերթի խմբի մասնակից Սամանտա Բուկի կերպարը հիմնված է Հենրիետտա Բելլ ՈՒելսի անձի վրա։ Նա միակ կինն էր ՈՒիլի քոլեջի բանավիճողների մեջ, երբ նրանք մասնակցեցին ԱՄՆ-ում կայացած միջռասայական թեմայով բանավեճին։ Ավգուստինո Բլաժեննովի հայտնի մեջբերումը` «Անարդար օրենքը ընդհանրապես չի համարվում օրենք» առանցքային է համարվում ամբողջ ֆիլմի համար, այն նույնիսկ օգտագործվում է մի քանի բանավեճերի ժամանակ։ Եվս մեկ կարևոր մեջբերում մի քանի անգամ կրկնվում է կախված համատեքստի փոփոխություններից։ «Դու անում ես այն ինչ անում ես, այն պատճառով, որ մենք կարողանանք անել այն ինչը ուզում ենք անել»։ Այս մեջբերումը ֆիլմում օգտագործում է միայն Ջեյմս Ֆարմերը։


== Մրցանակներ և անվանակարգեր ==
2007 թվական- «Արտահայտվելու ազատությունը» մրցանակը Ազգային կինոքննադատների կողմից` ԱՄՆ
2008 թվական-«Սուրբ Քրիստաֆորի» մրցանակ, «գեղարվեստական ֆիլմ» անվանակարգում
2008 թվական- Ստենլի Կրամերի անվան մրցանակ` ԱՄՆ-ի պրոդյուսերներ կողմից
2008 թվական- NAACP Image Award-ի 4 մրցանակ. լավագույն ֆիլմ, լավագույն դերասան (Դենզել Վաշինգտոն), լավագույն դերասանուհի (Ջերի Սմոլետտ), երկրորդ կարգով լավագույն դերասան (Դենզել ՈԻիակեր)
2008- «Ոսկե գլոբուս» մրցանակ, որպես լավագույն ֆիլմ-դրամա


== Ծանոթագրություններ ==


== Արտաքին հղումներ ==
«Մեծ բանավիճողներ»- Internet Movie Database կայքում
«http://www.allmovie.com/movie/v394999Մեծ(չաշխատող հղում) բանավիճողներ»- allmoviehttps://ru.wikipedia.org/wiki/AllMovie կայքում
«http://www.boxofficemojo.com/movies/?id=greatdebaters.htmՄեծ բանվիճողներ»- Box Office Mojo https://ru.wikipedia.org/wiki/Box_Office_MojoBox Office Mojo(չաշխատող հղում) կայքում
Սոբրեմունտ

Սոբրեմունտ  (կատ.՝ Sobremunt), մունիցիպալիտետ Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգում՝ Օսոնա շրջանում։ Մունիցիպալիտետն զբաղեցնում է 13,8 կմ² մակերես տարածք։ Բնակչությունը կազմում է 8112 (2010 թվական)։


== Ժողովրդագրություն ==


== Ծանոթագրություններ ==


== Արտաքին հղումներ ==
Página web del Ayuntamiento Պաշտոնական կայք Archived 2008-04-13 at the Wayback Machine. (կատ.)
Información de la Generalitat de Catalunya Archived 2007-09-29 at the Wayback Machine. (կատ.)
Información del Institut d'Estadística de Catalunya (կատ.)
Զբրուչովկա

Զբրուչովկա (ուկրաիներեն՝ Збручівка), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Զբրուչովկա գյուղում բնակվում էր 44 մարդ։ Բնակավայրը զբաղեցնում է 0,378 կմ² տարածք։ Բնակչության խտությունը կազմում էր 116,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զոլոչևի շրջան (Խարկովի մարզ)

Անվան այլ կիրառումների համար տե՛ս՝ Զոլոչևի շրջան (այլ կիրառումներ)Զոլոչևի շրջան (ուկրաիներեն՝ Золочівський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Զոլոչև։


== Աշխարհագրություն ==
Շրջանի տարածքի մակերեսը կազմում է 968,6 կմ²։


== Բնակչություն ==
2009 թվականի մարդահամարի արդյունքներով շրջանում բնակվում էր 28798 մարդ։ Բնակչության խտությունը կազմում էր 29,73 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Էլ Սոլերաս

Էլ Սոլերաս (իսպ.՝ El Soleràs), մունիցիպալիտետ Իսպանիայում։ Գտնցում է Լիեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 12,23 կմ²։ Բնակչությունը՝ 376 մարդ։


== Արտաքին հղումներ ==
Պաշտոնական էջ
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Radiografía del pueblo (página muy completa)
Página web detallada y no oficial Archived 2007-09-27 at the Wayback Machine.
Աստերոիդների ցանկ (209301-209400)

Աստերոիդների ցանկ (209201-209300)  • Աստերոիդների ցանկ  • Աստերոիդների ցանկ (209401-209500)
 Աստերոիդների ցանկ (209201-209300)  • Աստերոիդների ցանկ  • Աստերոիդների ցանկ (209401-209500)
Մարիա Յակոբսեն

Մարիա Յակոբսեն (դան․՝ Maria Jacobsen, նոյեմբերի 6, 1882(1882-11-06), Siim, Skanderborg Municipality, Կենտրոնական Յուտլանդիա տարածաշրջան, Դանիա - ապրիլի 6, 1960(1960-04-06), Բիբլ, Լեռնային Լիբանան, Լիբանան), դանիացի միսիոներուհի։ Կրթությամբ՝ բժիշկ։


== Կենսագրություն ==
Հայաստանի և հայերի մասին առաջին անգամ լսել է 1895 թ. կոտորածների վերաբերյալ մի բանախոսության ժամանակ։ 1907 թ. ամերիկյան նպաստամատույց ընկերության միսիոներների հետ մեկնել է Կ. Պոլիս, այնտեղից էլ՝ Խարբերդ։ Տեսնելով հայերի տառապանքն ու որբերի անմխիթար կացությունը՝ Մարիա Յակոբսենը մյուս միսիոներների հետ (Կարեն Եփփե, Կարեն Փիթըրսոն, օրիորդ Բլեք, տիկին Կրունհակըն, Ջեսսի Հորդ և ուրիշներ) Խարբերդում, Մալաթիայում, Այնթապում և այլուր հիմնել է որբանոցներ ու հիվանդանոցներ։ 

1912-1914 թթ. բարեգործական առաքելությամբ եղել է Դանիայում։ 1915 թ. նախօրեին վերադարձել է Խարբերդ, ականատես դարձել թուրքական խժդժություններին ու հայերի կոտորածներին։ 1919 թ. վերադարձել է Դանիա։ 

Երբ քեմալական կառավարությունը Թուրքիայից վտարել է բոլոր եվրոպական և ամերիկյան բարեգործական կազմակերպությունները. Մարիա Յակոբսենը զրկվել է այնտեղ ողջ մնացած հայերին օգնելու հնարավորությունից և, գնալով Լիբանան, զբաղվել է որբահավաքությամբ։ 1922 թ. Սայդայում բացել է «Թռչնոց բույնը» որբանոցը (որբուհիների համար)։
1928 թ. որբանոցը փոխադրվել է Բեյրութի մերձակա Ջիբեյլի ավանը։ Յակոբսենը, փրկելով, խնամելով ու հայեցի կրթելով հազարավոր որբ-որբուհիների, արժանացել է «Մամա» անվանը։
Մարիա Յակոբսենը մահացել է 1960 թ. ապրիլի 6-ին և իր ցանկության համաձայն թաղվել է «Թռչնոց բույն» որբանոցի բակում։
2010 թ. Հայոց Ցեղասպանության թանգարան-ինստիտուտը Մարիա Յակոբսենի ժառանգներից, որպես նվիրատվություն ստացավ վերջինիս արխիվի մի մասը. անձնական իրեր, մինչ այդ չհրապարակված լուսանկարներ, զեկույցներ, բացիկներ և այլն։


== Աշխատություններ ==
Թողել է «Օրագրություն» հուշագրությունը (սկսվում է 1907 թ. սեպտեմբերի 7-ից և ավարտվում 1919 թ. օգոստոսի 6-ին), որը մի արժեքավոր վկայություն է թուրքերի հայատյաց քաղաքականության մասին։ «Օրագրությունը» թարգմանվել է հայերեն և հրատարակվել բնագրի հետ՝ մեկ ամբողջական հատորով, ուր զետեղված է նաև Յակոբսենի արխիվից վերցված 80 լուսանկար։


== Հիշատակի հավերժացում ==
Յակոբսենն առաջին կինն է, որ արժանացել է Դանիայի թագավորության ոսկե մեդալի (1950)
1954 թ. Լիբանանի կառավարության կողմից նա պարգևատրվել է Պատվո ոսկե շքանշանով
2012 թ. Յակոբսենի 130-առթիվ Հայոց Ցեղասպանության թանգարան-ինստիտուտը թողարկել է հոբելյանական բացիկ
Յակոբսենի անունով է կոչվում ՀՀ Իջևան քաղաքի մանկապարտեզներից մեկը
Յակոբսենի ու ևս չորս եվրոպացի հումանիստ կանանց կյանքի ու գործունեության մասին է պատմում 2015 թ. նկարահանված «Փրկության քարտեզ» ֆիլմը։


== Պատկերասրահ ==
Լուսանկարներ Մարիա Յակոբսենի հավաքածուից.

		
		
		
		
		
		
		


== Ծանոթագրություններ ==


== Արտաքին հղումներ ==
Մարիա Յակոբսենի մասին Հայոց ցեղասպանության թանգարան-ինստիտուտի կայքում
Սատանայի կիրճը

«Սատանայի կիրճը», վեպը բառացիորեն թարգմանվում է «Դժոխային անդունդ», սակայն ռուսալեզու ընթերցողների համար վեպը հայտնի է Սատանայի կիրճ անվամբ։ Վեպում ներկայացված է 1810-1812 թթ. Գերմանիայում տեղի ունեցած իրադարձություննեը։ «Դժոխային անդունդ»-ը և նրա շարունակությունը՝ «Աստված ունի» վեպերը կազմում են «Ոճիր և պատիժ» դիալոգիան։


== Սյուժե ==
Համառ, ցինիկ և խորամանկ Սամուել Գելբը, գերմանական բարոնի ապօրինի որդին է։ Մեծացել է հրեական աղքատ թաղամասում։ Իրեն կոչող հոգիների քանդակագործը, որոշում է մրցել Արարչի հետ, պատկերացնելով, որ կարող է վերահսկել ուրիշների ճակատագրերը, ճնշելով մահին։ Իրեն պատկերացնում էր երկրի և երկնքի տերը, սատանան մարդկային ձևով, անգամ իրեն համարում էր հասարակության գաղտնի ղեկավարը, ով ձգտում է կանգնել և խորամանկորեն մահափորձ կատարել Նապոլեոնի նկատմամբ և դաժանորեն ոչնչացնել իր եղբոր, ընկերոջ երջանկությունը։


== Արտաքին հղումներ ==
librioom.net(չաշխատող հղում)
.ph

.ph Ֆիլիպինների վերին մակարդակի ազգային դոմենն է։


== Արտաքին հղումներ ==
IANA .ph whois տեղեկություն